wannaphong/clean_thaiwikipedia huggingface dataset:
# สัจจะ
สัจจะ แปลว่า ความสัตย์ ความซื่อ ถ้าขยายความตามศัพท์แยกได้ 3 ลักษณะคือ มีความจริง ความตรง และความแท้จริง คือ ตรง ไม่เล่น คือ ความประพฤติทางกาย วาจา ตรงไม่บิดพลิ้ว ไม่บ่ายเบี่ยง แท้ คือ ไม่เหลวไหล ตรงข้ามกับคำว่า อสัจ ซึ่งแปลว่า ไม่จริง บิดพลิ้ว แต่ถ้าในทางปฏิบัติสัจจะ คือ ความรับผิดชอบ หมายความว่า ถ้าจะทำอะไรแล้ว ต้องตั้งใจทำจริง  ทำอย่างสุดความสามารถให้เป็นผลสำเร็จ
การที่ใครจะสามารถสร้างตัวขึ้นมาได้นั้น ต้องมีสัจจะเป็นพื้นฐาน เพราะคนที่มีสัจจะ   เป็นพื้นฐานจะมีความรับผิดชอบต่องานที่ทำทุกอย่าง ไม่ปล่อยผ่านกับสิ่งที่ได้รับมา จะทำทุกสิ่ง ที่มาถึงมืออย่างสุดกำลัง และเต็มความสามารถ  

ลักษณะของสัจจะ มีด้วยกัน 5  ประการ คือ 
 ประการที่ 1 สัจจะต่อความดี 
ก็คือ การประพฤติตนเป็นคนที่เที่ยงแท้ มั่นคงต่อความดีไม่หันเหไปในทางชั่ว ไม่ว่าจะตกอยู่ในสถานการณ์เช่นไร 
ในทางปฏิบัติ การจะมีสัจจะต่อความดีได้นั้น ต้องคิดให้เห็นถึงคุณความดีได้อย่างแจ่มแจ้ง และเห็นโทษของความชั่วได้ชัดเจน 
พยายามรักษาความดีในตนไว้ ถ้าเป็นฆราวาสก็ต้องละ กรรมกิเลส 4, อคติ 4, อบายมุข 6 และต้องปรับความเห็นของตนให้ถูก ให้เป็นสัมมาทิฏฐิให้ได้ หากเป็นพระก็ต้องรักษาสิกขาวินัย สืบทอดพระพุทธศาสนา หากเป็นฆราวาส ก็ต้องทำมาหากินตั้งตนให้ได้ สร้างหลักฐานให้กับวงศ์ตระกูล ใครจะอยู่ในหน้าที่อะไรก็ต้องพยายามหาดีของตนให้ได้ หากหาดีนอกทางเสียแล้วก็จะเสียความจริงต่อความดี

 ประการที่ 2 สัจจะต่อหน้าที่ 
คือ การที่ใครก็ตามที่เกิดมาย่อมมีหน้าที่ติดตัวมาด้วยกันทั้งนั้น ดังนั้น จึงควรมีความรับผิดชอบต่อหน้าที่ของตน ใครเป็นสามีก็รับผิดชอบต่อหน้าที่สามี เลี้ยงครอบครัวให้ดี ไม่ปันใจให้หญิงอื่น จริงใจกับภรรยา ใครเป็นภรรยาก็จริงใจต่อหน้าที่ของภรรยา ดูแลการงานในบ้านให้เรียบร้อย ไม่เที่ยวเตร่ ไม่เล่นการพนันเผาผลาญทรัพย์ เป็นลูกก็ต้องมีความรับผิดชอบว่า เราเป็นลูกมีหน้าที่รักษาวงศ์ตระกูลให้ดี ถ้าพ่อแม่แก่เฒ่า ก็ต้องเลี้ยงดูท่าน ทหารก็จริงใจลงไปในหน้าที่ทหาร เป็นตำรวจก็รับผิดชอบต่อหน้าที่ของตำรวจ ไม่ว่าใครจะเป็นอะไร ก็ทุ่มไปกับหน้าที่ของตัวให้เต็มที่ หากทำเช่นนี้ได้จึงเรียกว่า มีความรับผิดชอบต่อหน้าที่

 ประการที่ 3 สัจจะต่อการงาน 
สัจจะต่อการงาน ก็คือการตั้งสัจจะลงไปในงาน หมายถึงการทำงานนั้นต้องทำจริง เมื่อมีหน้าที่แล้วก็ย่อมมีงานตามมา 
คนที่ไม่จริงต่อการงาน มีอยู่ 3 ประเภทด้วยกัน คือ
 พวก "ทุจฺจริต" คือ พวกที่ทำงานเสีย
 พวก "สิถิล" คือ พวกที่ทำงานเหลาะแหละ
 พวก "อากุล" คือ พวกที่ทำงานคั่งค้าง

 ประการที่ 4 สัจจะต่อวาจา 
สัจจะต่อวาจา คือ จริงต่อวาจา นั่นก็คือคำพูดของเราเอง ไม่ว่าจะเป็นการพูดด้วยปาก หรือการเขียน ตลอดจนการแสดงอาการที่เป็นการปฏิญาณต่อผู้อื่นก็ตาม สัจจะต่อวาจามีอยู่ด้วยกัน 2 ประเภท คือ
 พูดอย่างไรทำอย่างนั้น คือ เมื่อพูดออกไปแล้วก็ต้องพยายามทำให้ได้จริงตามที่พูด 
 ทำอย่างไรพูดอย่างนั้น คือ การพูดคำจริง เมื่อเราทำอะไรลงไปก็พูดไปตามนั้น การกระทำต้องตรงกับคำพูดของตัวเองเสมอ

 ประการที่ 5 สัจจะต่อบุคคล 
สัจจะต่อบุคคล คือ ต้องจริงต่อบุคคล ในที่นี้คือบุคคลที่เกี่ยวข้องกับตัวเรา จริงต่อบุคคลนั้น หมายถึง การเป็นผู้ที่ประพฤติต่อคนอื่นอย่างสม่ำเสมอ ไม่กลับกลอก และความจริงต่อบุคคลจะเกิดขึ้นได้นั้น ต้องอาศัยความจริงใจต่อกัน ถ้าเราอยากให้คนอื่นเขาจริงใจต่อเรา เราก็ต้องให้ความจริงกับเขาด้วย
# เจ็ดพิชัยสงครามคลาสสิกของจีน
เจ็ดพิชัยสงครามคลาสสิก  ของจีน คือตำราพิชัยสงครามสำคัญเจ็ดฉบับของชาวจีนโบราณ ตำราเจ็ดพิชัยสงครามนี้ถูกประกาศใช้ครั้งแรกในก่อน คริสต์ศตวรรษที่ 11 หรือ 3,118 ปีก่อน และได้รวมเข้าไว้ในสารานุกรมการทหารในสมัยราชวงศ์ซ่ง
สำหรับขุนนางฝ่ายกลาโหมของจีนโบราณ การเรียนรู้ถึงพิชัยสงครามทั้งเจ็ดบางส่วนหรือทั้งหมดนั้น จำเป็นต่อการสอบเลื่อนขั้น เช่นเดียวกับการที่ขุนนางฝ่ายพลเรือนทั้งหมดจะต้องเรียนรู้ในวิถีแห่งเต๋า พิชัยสงครามทั้งเจ็ดนี้ได้ถูกนำมาเรียบเรียง วิเคราะห์และวิจารณ์ใหม่หลายครั้ง โดยนักวิชาการหลายท่านตลอดช่วงหลายศตวรรษที่ผ่านมา ทั้งในโลกตะวันตกและตะวันออก อย่างไรก็ตามจักรพรรดิคังซีกลับทรงมองว่าพิชัยสงครามทั้งเจ็ดนี้เป็นเรื่อง "ไร้สาระ" บรรดาสมาชิกพรรคคอมมิวนิสต์จีนในช่วงสงครามกลางเมืองของจีนต่างก็ศึกษาในพิชัยสงครามทั้งเจ็ด เช่นเดียวกับที่นักพิชัยสงครามยุโรปและอเมริกาที่ต่างก็ศึกษาในพิชัยสงครามนี้เช่นกัน

 รายชื่อ 
ตามรายชื่อพิชัยสงครามที่ระบุในหนังสือของ Ralph D. Sawyer และ Mei-chün Sawyer, ผู้เขียนตำราแปลรุ่นล่าสุดของเจ็ดพิชัยสงคราม เจ็ดพิชัยสงครามนั้นมีดังนี้:

 ตำราพิชัยสงครามของซุนวู (孫子兵法 ซุนจื่อปิงฝ่า) โดยซุนวู (孫武)
 อู๋จื่อ (吳子) โดยอู๋ ฉี (吳起)
 วิธีซือหม่าหรือวิธีสุมา (司馬法 ซือหมาฝ่า) โดยซือหม่า หรางจู (司馬穰苴)
 หกความลับหรือหลิวเทา (六韜 ลิ่วเทา) โดยเจียง จื่อหยา (姜子牙)
 เว่ยเหลียวจื่อ (尉繚子) โดยเว่ย เหลียว (尉繚)
 สามยุทธศาสตร์หรือซานแล่ (三略 ซานเลฺว่) โดยหวาง สือกง (黃石公)
 ปุจฉาวิสัชนาจักรพรรดิถังไท่จงกับหลี่เว่ยกง (唐太宗李衛公問對 ถังไท่จงหลี่เว่ยกงเวิ่นเตฺว้ย)

เจ็ดพิชัยสงครามคลาสสิกของจีนนี้ ไม่มีหนังสือแปลเป็นภาษาอังกฤษรุ่นอื่นนอกเหนือไปจากหนังสือของ Ralph D. Sawyer และ Mei-chün Sawyer แต่ในพิชัยสงครามแต่ละฉบับใน เจ็ดพิชัยสงครามนี้ ได้รับการแปลหลายต่อหลายครั้งแล้ว โดยเฉพาะตำราพิชัยสงครามของซุนวู
# มิเชล แม็กคูล
มิเชล เลจ คาลาเวย์ (Michelle Leigh Calaway) เกิดวันที่ 25 มกราคม ค.ศ. 1980 เป็นนักมวยปล้ำอาชีพชาวอเมริกันที่รู้จักดีกับWWEภายใต้ชื่อบนสังเวียน มิเชล แม็กคูล (Michelle McCool) ปัจจุบันได้แต่งงานกับดิอันเดอร์เทเกอร์

ประวัติในวงการมวยปล้ำ
แม็กคูลเริ่มเข้าสู่วงการมวยปล้ำจากการเข้าประกวด WWE Diva Search เมื่อปี 2004 แม้ว่าจะไม่ได้รางวัลชนะเลิศ แต่ก็ได้เซ็นสัญญากับ WWE ซึ่งเธอได้ถูกส่งไปฝึกที่ค่ายพัฒนานักมวยปล้ำ ดีพ เซาท์ เรสต์ลิง และ โอไฮโอ แวลลีย์ เรสต์ลิง เพื่อฝึกทักษะในการปล้ำ

วันที่ 20 กรกฎาคม 2008 แม็กคูลเอาชนะ นาตาเลีย (Natalya) ในเดอะเกรทอเมริกันแบช ทำให้แม็กคูลได้ครองตำแหน่ง WWE Diva Champion คนแรก และเสียตำแหน่งไป ในวันที่ 26 ธันวาคม ค.ศ. 2008 ให้กับ มารีสและทำร้าย มาเรีย ที่ทำให้เธอต้องเสียแชมป์ไป

วันที่ 26 มิถุนายน 2009 แม็กคูลได้เอาชนะเมลินา คว้าแชมป์ WWE Women's Championship อีกหนึ่งแชมป์ ในเดอะแบช (2009) ทำให้เธอได้กลายเป็นนักมวยปล้ำหญิงประวัติศาสตร์ WWE คนแรกที่เคยได้ครองแชมป์ทั้ง 2 เข็มขัดมาแล้ว

วันที่ 31 มกราคม 2010 แม็กคูลเสียแชมป์ให้กับมิกกี เจมส์ ในรอยัลรัมเบิล (2010) ในแมตช์ที่ใช้เวลาเพียง 20 วินาที แต่ก็ชิงคืนมาได้ 3 อาทิตย์หลังจากนั้นด้วยความร่วมมือของ วิกกี เกร์เรโร

ในวันศุกร์ที่ 29 เมษายนในตอนของสแมคดาวน์ แม็กคูลเผชิญหน้ากับเลย์ลาในการปล้ำเดี่ยวซึ่งจบลงด้วยการตัดสิทธิ์หลังจากที่ทั้งสองเริ่มทะเลาะกันนอกเวที หลังแมตช์เลย์ลาท้าให้ปล้ำแบบ No Disqualification and No Countout Match ในศึกเอ็กซ์ตรีมรูลส์ (2011) แม็กคูลยอมรับภายใต้เงื่อนไขเดียว ซึ่งก็คือผู้แพ้จะต้องออกจาก WWE ในเอ็กซ์ตรีมรูลส์แม็กคูลถูกเลย์ลาจับกดในการปล้ำแบบเต็มเวลาครั้งสุดท้ายให้กับ WWE ของเธอ

ในบทความปี 2019 ที่เผยแพร่โดย The Sportster แม็กคูลเปิดเผยการออกจาก WWE ของเธอว่าเธอต้องเผชิญกับอาการบาดเจ็บมากมายและการให้กำเนิดลูกสาวในปีต่อมา สิ่งนี้อธิบายไว้ในพอดคาสต์ Chasing Glory ของลิเลียน การ์เซีย ซึ่งเป็นอดีตผู้ประกาศบนเวทีของ WWF/WWE ซึ่งเธอให้สัมภาษณ์ในปี 2016

ในปี 2025 แม็กคูลได้รับการบรรจุชื่อเข้าสู่หอเกียรติยศ WWE Hall of Fame

ท่าไม้ตาย
M.A.D."T" (Heel hook), Wings of Love (Lifting sitout double underhook facebuster) และ Faith Breaker (Belly to back inverted mat slam

ผลงานแชมป์ความสำเร็จ

 Live Audio Wrestling End of Year Awards
  Feud of the Year (2009) - with Maryse for the WWE Divas Championship
 Pro Wrestling Illustrated
 Woman of the Year (2010)
 Ranked No. 1 of the top 50 female wrestlers in the PWI Female 50 in 2010
 The Baltimore Sun
 Diva of the Year (2008)
 World Wrestling Entertainment
 WWE Women's Championship (2 times)
 WWE Divas Championship (2 times, inaugural)
 SmackDown Diva Competition (2008)
 Slammy Award (2 times)
 Diva of the Year (2010)
 Knucklehead Moment of the Year (2010)  – with Layla
 WWE Hall of Fame Class of 2025 Inductee

เชิงอรรถ
1 McCool originally injured her back during a WWE European tour. Because of pain in her back, she was unaware of the sternum injury until she went to the hospital for treatment. Tests also revealed that she had an enlarged kidney.
# รายชื่อประธานาธิบดีฟิลิปปินส์
กษัตริย์แห่งสเปน (พ.ศ. 2108–2441) และ ประธานาธิบดีแห่งสหรัฐอเมริกา (พ.ศ. 2441–2489) ได้ดำรงตำแหน่งเป็นประมุขแห่งรัฐของประเทศฟิลิปปินส์ ก่อนที่จะได้รับเอกราชเมื่อวันที่ 4 กรกฎาคม พ.ศ. 2489

 รายนาม 

 ลำดับ (สมัย)   รูป  รายนาม  เริ่มวาระ  สิ้นสุดวาระ  พรรค 1  100px  เอมิลิโอ อากินัลโด  24 พฤษภาคม พ.ศ. 2442  1 เมษายน พ.ศ. 2444  อิสระ 2  100px  มานูเอล เอเล. เกซอน   15 พฤศจิกายน พ.ศ. 2478  1 สิงหาคม พ.ศ. 2487  พรรคนาซิโอนาลิสตา 3  100px  โฮเซ เป. เลาเรล   14 ตุลาคม พ.ศ. 2486  17 สิงหาคม พ.ศ. 2488  KALIBAPI 4  100px  เซร์ฮิโอ โอสเมญญา  1 สิงหาคม พ.ศ. 2487  28 พฤษภาคม พ.ศ. 2489  พรรคนาซิโอนาลิสตา 5  100px  มานูเอล โรฮัส  28 พฤษภาคม พ.ศ. 2489  15 เมษายน พ.ศ. 2491   พรรคเสรีนิยม 6  100px  เอลปิดิโอ กีริโน  17 เมษายน พ.ศ. 2491  30 ธันวาคม พ.ศ. 2496 7  100px  รามอน แมกไซไซ   30 ธันวาคม พ.ศ. 2496  17 มีนาคม พ.ศ. 2500  พรรคนาซิโอนาลิสตา 8  100px  คาร์ลอส การ์เซีย  18 มีนาคม พ.ศ. 2500  30 ธันวาคม พ.ศ. 2504 9  100px  ดิออสดาโด มากาปากัล  30 ธันวาคม พ.ศ. 2504  30 ธันวาคม พ.ศ. 2508  พรรคเสรีนิยม 10  100px  เฟอร์ดินานด์ มาร์กอส  30 ธันวาคม พ.ศ. 2508  25 กุมภาพันธ์ พ.ศ. 2529  KBL 11  100px  คอราซอน อากีโน  25 กุมภาพันธ์ พ.ศ. 2529  30 มิถุนายน พ.ศ. 2535  UNIDO 12  100px  ฟิเดล รามอส   30 มิถุนายน พ.ศ. 2535  30 มิถุนายน พ.ศ. 2541  พรรคลาคาซ-เอ็นยูซีดี 13  100px  โจเซฟ เอสตราดา  30 มิถุนายน พ.ศ. 2541  20 มกราคม พ.ศ. 2544  LMMP 14  100px  กลอเรีย อาร์โรโย  20 มกราคม พ.ศ. 2544  30 มิถุนายน พ.ศ. 2553  พรรคลาคาซ-ซีเอ็มดี 15  100px  เบนิกโน อากีโนที่ 3  30 มิถุนายน พ.ศ. 2553  30 มิถุนายน พ.ศ. 2559  พรรคเสรีนิยม 16  100px  โรดรีโก ดูแตร์เต  30 มิถุนายน พ.ศ. 2559  30 มิถุนายน พ.ศ. 2565  พรรคพีดีพี-ลาปัน 17  100px  บองบอง มาร์กอส  30 มิถุนายน พ.ศ. 2565  อยู่ในตำแหน่ง  Partido Federal ng Pilipinas
# คริสต์มาส (พรรณไม้)
คริสต์มาส หรือ พอยน์เซตเทีย  ในภาษาไทยเรียก สองฤดู หรือ โพผันคริสต์มาส ๒ น. จากพจนานุกรมฉบับราชบัณฑิตยสถาน พ.ศ. 2542 เป็นไม้ดอกพื้นเมืองของอเมริกาใต้ แถบเม็กซิโก และกัวเตมาลา เข้ามาแพร่หลายในสหรัฐอเมริกาตั้งแต่ปี ค.ศ. 1828 โดยโจเอล โรเบิร์ตส พอยเซตต์ อดีตทูตสหรัฐอเมริกาประจำเม็กซิโกMexico อยู่ในวงศ์ใกล้เคียงกับโป๊ยเซียน แต่ไม่มีหนาม เป็นไม้พุ่มเนื้ออ่อน ขนาดต้นมีความสูงตั้งแต่ 0.6 ถึง 4 เมตร ลำต้นมีน้ำยาง ใบสีเขียวแก่ เมื่ออากาศเย็นยอดใบจะเปลี่ยนเป็นสีแดงเข้ม แต่อาจมีพันธุ์ผสมสีอื่น ๆ เช่นสีเขียวอ่อน สีครีม สีชมพู สีส้ม สีขาว สีม่วง

ในประเทศไทย ต้นคริสต์มาสมีแหล่งเพาะพันธุ์ในเขตพื้นที่อากาศเย็น เช่นที่ภูเรือ จังหวัดเลย ผลิใบสดชื่นรับเทศกาล 'สน-คริสต์มาส' แต่งเติมความสุข เดลินิวส์, 25 ธันวาคม 2551
# สกุลกุหลาบ (กล้วยไม้)
สกุลกุหลาบ (Aerides ตัวย่อทางการค้า Aer.) เป็นสกุลหนึ่งของพืชวงศ์กล้วยไม้ ตั้งขึ้นโดย Jado de Loureiro นักพฤกษศาสตร์ชาวโปรตุเกส เมื่อ พ.ศ. 2333 ชื่อสกุลมาจากภาษากรีก หมายถึงกล้วยไม้ที่เป็นพืชอิงอาศัยและหาอาหารได้จากอากาศ ทั้งหมดมี 20 ชนิด พบในไทย 8 ชนิด ส่วนใหญ่พบในทวีปเอเชีย บริเวณที่เป็นเขตร้อน ตั้งแต่ เนปาล จีนตอนใต้ ฟิลิปปินส์ เอเชียตะวันออกเฉียงใต้ นิวกินี
# เอแบคโพล
สำนักวิจัยเอแบคโพลล์ ก่อตั้งเมื่อปี 2538 เป็นองค์กรที่ทำหน้าที่สำรวจ วิจัย ข้อมูลทางสถิติ โดยเริ่มต้นจากการที่ให้นักศึกษามหาวิทยาลัยอัสสัมชัญ ทำโพลมาตั้งแต่ปี 2536 เพื่อนำเสนอผลสำรวจต่อสื่อมวลชน เช่น วิจัยการทำงานของกรมศุลกากร การท่าอากาศยานฯ หลังจากที่เกิดเอแบคโพลล์ขึ้นมา จึงเปิดสำนักวิจัย มีออฟฟิสโดยได้รับงบประมาณของมหาวิทยาลัยเพียง 2 แสนบาท ในช่วงแรก จากเริ่มแรกที่มีทีมงานนักศึกษา 2-3 คน ปัจจุบันมีพนักงานถึง 300-400 คนที่ทำงานประจำ โครงสร้างขององค์กร มีพนักงานประจำโครงการ  ,พนักงานประจำเอแบคโพล และ เจ้าหน้าที่ประจำมหาวิทยาลัย โดยในส่วนเจ้าหน้าที่โครงการเก็บข้อมูล เป็นนักศึกษาจากสถาบันต่าง ๆ  90% 

ในปี  2545 รัฐบาลส่งตำรวจทหารไปตรวจค้นสำนักวิจัยเอแบคโพลล์ โดยนำเอกสารไปตรวจสอบโดยอ้างว่า มีการวิจัยด้วยอคติหรือไม่http://www.thaipost.net/print.asp?news_id=108037&cat_id=220100&iDate=6/Jun/2551
# 1234 (แก้ความกำกวม)
1234 อาจหมายถึง
 1234 ตัวเลข
 1234 (เกมไพ่) เกมไพ่ชนิดหนึ่ง
 พ.ศ. 1234
 ค.ศ. 1234
# 1234
1234 (หนึ่งพันสองร้อยสามสิบสี่)  เป็นจำนวนธรรมชาติที่อยู่ถัดจาก 1233 และอยู่ก่อนหน้า 1235

 ในระบบเลขฐาน
# ปริภูมิสามมิติ
ปริภูมิสามมิติ  หรือเรียกโดยย่อว่า สามมิติ (3D, 3-space) เป็นลักษณะทางเลขาคณิตซึ่งมี 3 ค่า (เรียกว่า พารามิเตอร์) ที่ใช้ในการกำหนดตำแหน่งขององค์ประกอบใด ๆ (เช่น จุด) และยังเป็นความหมายอย่างไม่เป็นทางการของคำว่า มิติ

ในฟิสิกส์และคณิตศาสตร์ ลำดับหนึ่งของจำนวน  สามารถเข้าใจได้ว่าเป็นสถานที่ในปริภูมิ  มิติ ซึ่งเมื่อ  เซตของสถานที่ดังกล่าวทั้งหมดเรียกว่า ปริภูมิแบบยุคลิดสามมิติ และปกติแล้วจะแทนค่าโดยใช้สัญลักษร์  อีกทั้งยังทำหน้าที่เป็นรูปจำลองพารามิเตอร์ 3 ค่าของจักรวาลทางกายภาพ (นั่นเป็นส่วนจักรวาลที่ไม่คำนึงถึงเวลา) ซึ่งเป็นที่ทราบกันดีว่ามีสสารทั้งหมดปรากฏอยู่ อย่างไรก็ตามในปริภูมินี้เป็นเพียงแค่หนึ่งในตัวอย่างความหลากหลายของปริภูมิในสามมิติที่เรียกว่า แมนิโฟลด์ 3 มิติ โดยในตัวอย่างแบบเรียบง่าย เมื่อ 3 ค่านี้อ้างถึงการวัดในทิศทางที่แตกต่างกัน (พิกัด) ซึ่งทิศทางใด ๆ ก็ตามในทั้ง 3 ทิศนี้ล้วนทำให้เวกเตอร์ในทิศทางเหล่านี้วางตัวไม่เหมือนกับสองมิติ (ระนาบ) นอกจากนี้ในกรณีนี้ค่าทั้งสามนี้สามารถถูกกำกับชื่อได้โดยการรวมกันของคำว่า ความกว้าง ความยาว และความสูง (ความลึก)
# เชส
เชส อาจหมายถึง
 เจพีมอร์แกนเชส (JPMorgan Chase) บริษัททางการเงินในสหรัฐอเมริกา
 เชส (คุมิ โคดะ) เพลงของคุมิ
 เชส (รัฐแคนซัส) เมืองในรัฐแคนซัส
# นีโร
นีโร หรือ เนียโรNero คำนี้อ่านตามภาษาละตินว่า แนโร แต่ตามภาษาอังกฤษสามารถอ่านได้อีกแบบคือ เนียโร  ไม่อ่านเป็น เนโร (Nero) อาจหมายถึง
 จักรพรรดิแนโร จักรพรรดิองค์ที่ 5 แห่งจักรวรรดิโรมัน ประชาชนเชื่อว่าเป็นผู้บงการเผากรุงโรม
 นีโรเอจี (Nero AG) บริษัทซอฟต์แวร์ในเยอรมนี เดิมชื่อ อะเฮดซอฟต์แวร์ (Ahead Software)
 นีโร (ซอฟต์แวร์) ชุดโปรแกรมและเครื่องมือต่างๆ สำหรับเขียนซีดีและดีวีดี
 นีโรเบิร์นนิงรอม โปรแกรมเขียนซีดีและดีวีดี
 นีโรดิจิทัล ชุดโคเดกสำหรับเข้าและถอดรหัส MPEG-4
 นีโร (วงดนตรี)
 ความหมายในภาษาอิตาลีคือ สีดำ (เฉพาะคำนี้อ่านว่า เนโร)
 ความหมายในภาษาฟินแลนด์คือ อัจฉริยะ
# แทยัง
ทง ย็อง-เบ (เกิด 18 พฤษภาคม ค.ศ. 1988) หรือชื่อในการแสดงว่า แทยัง  และ โซล (ชื่อในการแสดงที่ประเทศญี่ปุ่น) เป็นนักร้อง นักแต่งเพลง และนักเต้นชาวเกาหลีใต้ เขาเปิดตัวเมื่อปี 2006 ในฐานะสมาชิกของบอยแบนด์เกาหลีใต้ บิกแบง วงกลายเป็นหนึ่งในศิลปินกลุ่มที่ทำยอดขายดิจิทัลได้ดีที่สุดตลอดกาลในเอเชียและหนึ่งในบอยแบนด์ที่ทำยอดขายได้ดีที่สุดตลอดกาล

หลังจากออกอัลบัมและเอกซ์เทนเดดเพลย์กับวงหลายชุด แทยังเริ่มทำกิจกรรมเดี่ยวในปี 2008 ด้วยการออกเอกซ์เทนเดดเพลย์ชุดแรกในชื่อ ฮอต อีพีดังกล่าวได้รับคำสรรเสริญจากนักวิจารณ์และได้รับรางวัลโคเรียนมิวสิกอะวอดส์ สาขาอัลบั้มอาร์แอนด์บีหรือโซลยอดเยี่ยม จากนั้นเขาออกสตูดิโออัลบัมชุดแรกชื่อ โซลาร์ (2010) ซึ่งทำยอดขายมากกว่าหนึ่งแสนชุด ตามด้วยอัลบัมชุดที่สอง ไรส์ (2014) ขึ้นถึงอันดับที่ 112 บนชาร์ต บิลบอร์ด 200 เคยเป็นอัลบัมของศิลปินเดี่ยวเกาหลีที่ทำอันดับสูงสุดบนชาร์ตนี้ ส่วนซิงเกิลนำอย่าง "อายส์, โนส, ลิปส์" ขึ้นถึงอันดับหนึ่งบนชาร์ต บิลบอร์ด เคป็อป ฮอต 100 และได้รับรางวัลเอ็มเน็ตเอเชียนมิวสิกอะวอดส์และโกลเดนดิสก์อะวอดส์ สาขาเพลงแห่งปี อัลบัมชุดที่สามของเขา ไวต์ไนต์ วางจำหน่ายในเดือนสิงหาคม 2017 การร้องเพลงของแทยังได้รับคำชมจากนักวิจารณ์ดนตรีและได้รับคำยกย่องให้เป็นหนึ่งในนักร้องที่ดีที่สุดในเกาหลีใต้
# จี-ดรากอน
คว็อน จี-ยง (เกิด 18 สิงหาคม ค.ศ. 1988) ชื่อในการแสดงว่า จี-ดรากอน  เป็นแร็ปเปอร์ นักร้อง นักแต่งเพลง โปรดิวเซอร์ นักออกแบบแฟชั่น และนักธุรกิจชาวเกาหลีใต้ ได้รับการขนานนามว่าเป็น "ราชาเพลงเคป็อป" จี-ดรากอนได้รับรางวัลมากมาย รวมถึงเอ็มเน็ตเอเชียนมิวสิกอะวอดส์เจ็ดรางวัล, เมลอนมิวสิกอะวอดส์หกรางวัล, โคเรียนมิวสิกอะวอดส์สองรางวัล และโกลเดนดิสก์อะวอดส์อีกสองรางวัล เขายังเป็นศิลปินเดี่ยวคนแรกและคนเดียวที่ได้รับรางวัลเอ็มเน็ตเอเชียนมิวสิกอะวอดส์ สาขาศิลปินแห่งปี ในปี 2013

จี-ดรากอนเกิดและเติบโตในโซล เขาเปิดตัวอย่างเป็นทางการเมื่อปี 2006 และเริ่มมีชื่อเสียงในฐานะหัวหน้าของบอยแบนด์เกาหลีใต้ บิกแบง ซึ่งวงกลายเป็นหนึ่งในบอยแบนด์ที่ทำยอดขายได้ดีที่สุดในโลก ในปี 2009 เขาออกอัลบั้มเดี่ยวชุดแรก ฮาร์ตเบรกเกอส์ โดยอัลบั้มและซิงเกิลนำในชื่อเดียวกันประสบความสำเร็จเชิงพาณิชย์ กลายเป็นอัลบั้มที่ทำยอดขายได้ดีที่สุดของศิลปินเดี่ยวเกาหลี ณ ขณะนั้น และยังทำให้เขาได้รับรางวัลอัลบั้มแห่งปี ที่งานเอ็มเน็ตเอเชียนมิวสิกอะวอดส์ 2009 หลังจากนั้น เขาทำงานร่วมกับเพื่อนร่วมวง ทีโอพี สำหรับอัลบั้ม จีดีแอนด์ท็อป ในปี 2010 อีพีชุดแรกของเขา วันออฟอะไคนด์ มีซิงเกิลอย่าง "วันออฟอะไคนด์", "เครยอน" และซิงเกิลอันดับหนึ่ง "แดตเอกซ์เอกซ์" อีพีดังกล่าวทำให้เขาได้รับรางวัลอัลบั้มยอดเยี่ยม ที่งานโซลมิวสิกอะวอดส์ 2013 ต่อมาในปี 2013 เขาเริ่มทัวร์รอบโลกครั้งแรกในฐานะศิลปินเดี่ยว ทำให้เขากลายเป็นศิลปินเดี่ยวเกาหลีคนแรกที่ได้ทัวร์ในโดมญี่ปุ่น อีพีของเขาเมื่อปี 2017 คว็อน จี ยง มีซิงเกิลอันดับหนึ่งอย่าง "อันไตเติล, 2014" และยังส่งเสริมอีพีด้วยการทัวร์คอนเสิร์ตรอบที่สอง แอกต์ III: เอ็ม.โอ.ที.ที.อี ซึ่งกลายเป็นทัวร์ที่ใหญ่ที่สุดเท่าที่เคยมีมาของศิลปินเดี่ยวเกาหลี

จี-ดรากอนได้รับการยอมรับอย่างกว้างขวางสำหรับอิทธิพลของเขาต่อวัฒนธรรมเยาวชน กระแสแฟชั่น และดนตรีในเกาหลีใต้ ในปี 2016 นิตยสาร ฟอบส์ จัดให้เขาอยู่ในรายชื่อผู้ทรงอิทธิพลที่มีอายุไม่เกิน 30 ปีในหมวดบันเทิงและกีฬาของเอเชีย นอกจากนี้ เขายังร่วมเขียนและผลิตเพลงอันดับหนึ่ง จำนวน 23 เพลงบนแกออนดิจิทัลชาร์ต ด้วย
# อสูรใต้ดิน คนกินมนุษย์
นักแสดง
 Paul Rattray แสดงเป็น จิมมี่
 Ken Campbell แสดงเป็น อาร์เธอร์
 Vas Blackwood แสดงเป็น จอร์จ
 Emily Gilchrist แสดงเป็น คาเรน
 Kelly Scott แสดงเป็น แมนดี้
 Franka Potente แสดงเป็น Kate

  ดูเพิ่ม 
 สยามโซน
# รูดอลโฟ เฟอร์นานเดซ
รูดอลโฟ เฟอร์นานเดซ (Rudolfo Fernandez) นักมวยสากลชาวฟิลิปปินส์ เกิดเมื่อ 2 กุมภาพันธ์ พ.ศ. 2517 ที่เมืองลาฮุก สถิติการชก 51 ครั้ง ชนะ 17 (น็อค 6) เสมอ 8 แพ้ 26 
 ประวัติ 
เฟอร์นานเดซขึ้นชกมวยสากลครั้งแรกเมื่อ 4 เมษายน พ.ศ. 2535 เสมอโดยเทคนิคกับ มาเตโอ บาริง การชกในช่วงแรกๆจะแพ้และเสมอเป็นส่วนใหญ่ จนในช่วง พ.ศ. 2537 – 2538 จึงชกชนะเป็นส่วนใหญ่ จนได้ชิงแชมป์ฟิลิปปินส์รุ่นมินิมัมเวทที่ว่างเมื่อ 22 พฤษภาคม พ.ศ. 2538 แต่เป็นฝ่ายแพ้คะแนน เอ็ดมุนด์ วีญามอร์ ไม่ได้แชมป์ เฟอร์นานเดซยังขึ้นชกมาอย่างต่อเนื่องมีทั้งแพ้และชนะ เฟอร์นานเดซเดินทางมาชกในไทยเมื่อ 22 เมษายน พ.ศ. 2541 แพ้น็อค พงษ์ศักดิ์เล็ก ศิษย์คนองศักดิ์ ยก 2 จากนั้นได้ชิงแชมป์ PABA รุ่นมินิมัมเวท แพ้คะแนน สงคราม ป.เปาอินทร์ เมื่อ 2 ตุลาคม พ.ศ. 2541 หลังจากนั้น เฟอร์นานเดซชกแพ้เป็นส่วนใหญ่ หลังจากที่ชกแพ้คะแนน อาร์มันโด ทอร์เรสที่ญี่ปุ่นเมื่อ 17 เมษายน พ.ศ. 2543 เฟอร์นานเดซก็แขวนนวมไป 
 เกียรติประวัติ 
 
 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นมินิมัมเวทเมื่อ 2 ตุลาคม 2541 แพ้คะแนน สงคราม ป.เปาอินทร์ ที่ กทม.
# โนบูโอะ ชิบะ
โนบูโอะ ชิบะ  นักมวยสากลชาวญี่ปุ่น เกิดเมื่อ 5 กุมภาพันธ์ พ.ศ. 2487 ที่จังหวัดฮกไกโด ประเทศญี่ปุ่น สถิติการชก 48 ครั้ง ชนะ 36 (น็อค 12) เสมอ 3 แพ้ 9

 เกียรติประวัติ 

 แชมป์ญี่ปุ่นรุ่นเฟเธอร์เวท (2511 – 2512)
 แชมป์ OPBF รุ่นเฟเธอร์เวท
 ชิง 11 มีนาคม 2513 ชนะคะแนน ฮูเบิร์ต กัง ที่ ญี่ปุ่น
 ป้องกันแชมป์ครั้งที่ 1, 30 กันยายน 2513 ชนะน็อค อนันตเดช ศิษย์หิรัญ ยก 2 ที่ ญี่ปุ่น
 เสียแชมป์ 24 เมษายน 2514 แพ้น็อค ฮยุน คิม ยก 2 ที่ เกาหลีใต้
# ศึกหม้อไฟ ซามูไรจิ้มจุ่ม
ศึกหม้อไฟ ซามูไรจิ้มจุ่ม ภาพยนตร์ญี่ปุ่นเริ่มออกฉายเมื่อ 15 กันยายน ค.ศ. 2007 กำกับภาพยนตร์โดย Takashi Miike 

 นักแสดง 
Hideaki Ito เป็น The Gunman
Koichi Sato เป็น Kiyomori
Yusuke Iseya เป็น Yoshitsune 
Masanobu Ando เป็น Yoichi 
Takaaki Ishibashi เป็น Benkei
Shun Oguri เป็น อกิระ
Masato Sakai เป็น Shigemori
คิมุระ โยชิโนะ เป็น ชิซุกะ
Kaori Momoi เป็น Ruriko
Yutaka Matsushige เป็น Toshio
Renji Ishibashi เป็น Mura
Yoji Tanaka เป็น Munemori
Toshiyuki Nishida เป็น Piripero 
Quentin Tarantino เป็น Ringo
Ruka Uchida  
Sansei Shiomi
Hideaki Sato
คริสเตียน สตอร์ม
# อะห์มัด ฟันดี
อะห์มัด ฟันดี (Ahmad Fandi) หรือมูฮัมหมัด ฟานดี้ นักมวยสากลชาวอินโดนีเซีย เกิดเมื่อ 15 ตุลาคม พ.ศ. 2515 สถิติการชก 42 ครั้ง ชนะ 22 (น็อค 7) เสมอ 1 แพ้ 19 
 ประวัติ 
ฟานดีขึ้นชกมวยสากลครั้งแรกเมื่อ 15 มีนาคม พ.ศ. 2532 ชนะคะแนน พีรูท บอย ที่อินโดนีเซีย จากนั้นชกชนะมาเป็นส่วนใหญ่ จนได้ชิงแชมป์อินโดนีเซียรุ่นซูเปอร์แบนตัมเวทเมื่อ 23 มิถุนายน พ.ศ. 2538 แต่ทำได้แค่เสมอกับโซเล่ห์ ซุนดาวา ฟานดีขึ้นชิงแชมปือินโดนีเซียรุ่นเดิมอีกครั้งเมื่อ 21 ตุลาคม พ.ศ. 2538 ปรากฏว่าคราวนี้เป็นฝ่ายแพ้คะแนนบูลัน บูกียาร์โซ ไม่ได้แชมป์อีก หลังจากนั้น ฟานดีมาชกนอกรอบในประเทศไทย แพ้คะแนน ฟ้าสั่ง พ.ธวัชชัย ฟานดีได้ชิงแชมป์อินโดนีเซียรุ่นแบนตัมเวทอีกครั้งเมื่อ 26 เมษายน พ.ศ. 2539 คราวนี้เป็นฝ่ายชนะน็อคอัมปี เลียเลอซี ยก 8 ได้ครองแชมป์ แต่พอป้องกันตำแหน่งครั้งแรกในอีก 3 เดือนต่อมาก็เสียแชมป์ให้ โซเล่ห์ ซุนดาวาไป

หลังจากเสียแชมป์ ฟานดีเดินทางไปชกนอกรอบที่ญี่ปุ่น แพ้คะแนนโตชิอากิ นิชิโอกะ กลับมาชกที่อินโดนีเซีย แพ้น็อค เอเดรียน คัสเปรี่ ยก 4 และมาแพ้คะแนน ยอดชิงชัย ศรทองยิม ที่เพชรบูรณ์ ฟานดีชกชนะติดต่อกันอีก 2 ครั้งก็ขึ้นชิงแชมป์ IBF แพนแปซิฟิกรุ่นซูเปอร์แบนตัมเวทเมื่อ 5 เมษายน พ.ศ. 2541 แพ้น็อค อาร์เนล บารอตีโญ ที่ ออสเตรเลีย จากนั้น ขึ้นชิงแชมป์เงารุ่นซูเปอร์แบนตัมเวท WBC เมื่อ 27 มิถุนายน พ.ศ. 2541 ชนะน็อค แฟรงกี้ มามัวยา ยก 8 ได้แชมป์มาครอง หลังจากนั้น ชกนอกรอบชนะคะแนน สายรุ้ง อ.สุวรรณศิลป์ที่ อินโดนีเซีย หลังจากนั้น ฟานดี เดินทางไปชกนอกรอบ แพ้รวดที่ญี่ปุ่น 4 ครั้งระหว่าง พ.ศ. 2542 – 2544 และยังมาชกแพ้น็อค สมศักดิ์ สิงห์ชัชวาลย์ ยก 2 ที่หาดใหญ่ สงขลา ด้วย ฟานดีมีโอกาสได้ชิงแชมป์ WBO เอเชียแปซิฟิครุ่นซูเปอร์แบนตัมเวทเมื่อ 21 ธันวาคม พ.ศ. 2544 แต่เป็นฝ่ายแพ้น็อค สด ปูนนกอินทรียิม ยก 6 ที่ นนทบุรี 

ฟานดีหยุดชกไปสองปี กลับมาชกอีกเมื่อ 19 มกราคม พ.ศ. 2546 โดยขึ้นชิงแชมป์อินโดนีเซียรุ่นซูเปอร์แบนตัมเวท แต่ก็เป็นฝ่ายแพ้คะแนน รัชมัน กีลีกีลี ไม่ได้แชมป์ ฟานดีขึ้นชกมวยครั้งสุดท้ายเมื่อ 18 ธันวาคม พ.ศ. 2546 แพ้น็อค ไดสุเกะ ยามานากะ ยก 1 ที่ ญี่ปุ่น จากนั้นก็แขวนนวมไป

 เกียรติประวัติ 

 แชมป์อินโดนีเซียรุ่นซูเปอร์แบนตั้มเวท (2539)
 แชมป์เงารุ่นซูเปอร์แบนตั้มเวท WBC
 ชิง 27 มิถุนายน 2541 ชนะน็อค แฟรงกี้ มามัวย่า ยก 8 ที่อินโดนีเซีย
 เคยชิงแชมป์ต่อไปนี้แต่ไม่สำเร็จ
 ชิงแชมป์ IBF แพนแปซิฟิกรุ่นซูเปอร์แบนตั้มเวทเมื่อ 5 เมษายน 2541 แพ้น็อค อาร์เนล บาโรตีโญ ยก 2 ที่ ออสเตรเลีย 
 ชิงแชมป์ WBO เอเชียแปซิฟิครุ่นซูเปอร์เแบนตั้มวทเมื่อ 21 ธันวาคม 2544 แพ้น็อค สด ลูกหนองยางทอย ยก 6 ที่ นนทบุรี
# รูเบน เด ลา กรุซ
รูเบน เด ลา กรุซ (Ruben De La Cruz) นักมวยสากลชาวฟิลิปปินส์ สถิติการชก 53 ครั้ง ชนะ 27 (น็อค 8) เสมอ 2 แพ้ 24 
 ประวัติ 
เด ลา กรุซขึ้นชกมวยสากลครั้งแรกเมื่อ 19 มีนาคม พ.ศ. 2526 ชนะคะแนน เออร์นี ซูมาเลส ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นฟลายเวตเมื่อ 2 มิถุนายน พ.ศ. 2527 ชนะคะแนน เดียโก เดอวีญา และป้องกันแชมป์ไว้ได้ถึง 3 ครั้ง ในระหว่างนั้น เขาเดินทางมาชกในไทย แพ้คะแนน ก้องธรณี พยัคฆ์อรุณ เมื่อ พ.ศ. 2528 และมาชิงแชมป์ OPBF รุ่นซูเปอร์ฟลายเวตที่ว่างเมื่อ 3 ตุลาคม พ.ศ. 2528 แพ้คะแนน เพชรงาม ชูวัฒนะ เด ลา กรุซเสียแชมป์ฟิลิปปินส์เมื่อ 21 มิถุนายน พ.ศ. 2529 แพ้คะแนน คอนสแตนติโน ดังกลา หลังจากนั้น เด ลา กรุซยังคงขึ้นชกต่อมาจนถึง พ.ศ. 2537 โดยไม่ได้ชิงแชมป์ใดๆอีก เขาชกแพ้น็อค แต อิล ชาง ยก 7 ที่เกาหลีใต้เมื่อ พ.ศ. 2529 แพ้น็อค หลุยส์ ซีโต้ เอสปิโนซา ยก 9 เมื่อ พ.ศ. 2530 เขาขึ้นชกครั้งสุดท้ายเมื่อ 11 ธันวาคม พ.ศ. 2537 แพ้น็อค ริกกี้ ปีเตอร์ ดีโอนีโอ ยก 6 จากนั้นก็แขวนนวมไป

 เกียรติประวัติ 

 แชมป์ฟิลิปปินส์รุ่นซูเปอร์ฟลายเวต (2527 - 2529)
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นจูเนียร์แบนตัมเวตเมื่อ 3 ตุลาคม 2528 แพ้คะแนน เพชรงาม ชูวัฒนะ ที่ กทม.
# แมวบอนไซ
แมวบอนไซ คือเรื่องหลอกลวงทางอินเทอร์เน็ต ที่อ้างและอธิบายขั้นตอนรายละเอียดการนำลูกแมวเข้าไปในขวดแก้ว เพื่อการประดับตกแต่ง คล้ายกับการทำต้นไม้แคระ (บอนไซ)  เมื่อลูกแมวจะโตในขวดโหลแก้วตามโครงร่างของขวดโหล โดยหายใจผ่านทางรูที่เจาะไว้ และอาจให้อาหารและขับถ่ายผ่านสาย แต่เว็บไซต์ได้ออฟไลน์ไปแล้ว มีแต่เว็บไซต์ที่คัดลอกเนื้อหาที่เคยมีไว้

ทางเอฟบีไอ ตรวจสอบเว็บ www.bonsaikitten.com ที่ในเว็บไซต์แสดงวิธีสร้างสัตว์บอนไซด้วยการจับลูกแมวเป็นยัดใส่ขวดแก้ว ให้เหลือเพียงรูเล็ก ๆ สำหรับหายใจจนร่างกายเติบโตเป็นรูปขวดแก้วเหลี่ยม โดยตรวจพบว่าเจ้าของเว็บไซต์ ใช้ชื่อปลอมว่าดอกเตอร์ไมเคิล ว่องชาง จบจากสถาบันเอ็มไอที http://www.arip.co.th/2006/news.php?id=110138